Diari Oficial de la Generalitat Valenciana


Sumari del DOGV 5335, del 30-08-2006 (2006/9823)

RESOLUCIÓ de 14 de juliol de 2006, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés i accesos al cos de professors d'ensenyament secundari, professor d'escoles oficial d'idiomes, professors de música i arts escèniques, professors d'arts plàstiques i disseny i professors tècnics de formació professional, convocat per orde de 14 d'abril de 2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5335

Data del DOGV
:   30-08-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/9823


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 14 de juliol de 2006, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés i accesos al cos de professors d'ensenyament secundari, professor d'escoles oficial d'idiomes, professors de música i arts escèniques, professors d'arts plàstiques i disseny i professors tècnics de formació professional, convocat per orde de 14 d'abril de 2005. [2006/9823]  
Per Resolució de 8 de setembre de 2005, del director general de Personal Docent, es van nomenar funcionaris en pràctiques dels cossos de professors d'Ensenyament Secundari, professor d'escoles oficials d'Idiomes, professors de Música i Arts Escèniques, professors d'arts Plàstiques i Disseny i professors tècnics de Formació Professional els aspirants seleccionats en el marc del procediment convocat per Orde de 14 d'abril de 2005.  
Conclosa la fase de pràctiques i comprovat que els aspirants reunixen els requisits generals i específics de participació establits en la convocatòria, resolc:  
Primer. Declarar aptes en la fase de pràctiques, per haver rebut la dita avaluació de la Comissió Qualificadora, els aspirants relacionats en l'annex I de la present resolució.  
Segon. Aprovar l'expedient del procés selectiu per a l'ingrés i accessos als cossos de professors d'Ensenyament Secundari, professor d'escoles oficials d'Idiomes, professors de Música i Arts Escèniques, professors d'arts Plàstiques i Disseny i professors tècnics de Formació Professional convocat per Orde de 14 d'abril de 2005 i remetre'l al Ministeri d'Educació i Ciència perquè procedisca al seu nomenament com a funcionaris de carrera pel respectiu cos docent de conformitat amb la puntuació obtinguda.  
Tercer. De conformitat amb el que preveu l'article 10.1.e del Reial Decret 334/2004, de 27 de febrer, els aspirants que hagen superat el procés selectiu en virtut d'esta convocatòria hauran d'obtindre la seua primera destinació definitiva en l'àmbit de gestió de la Conselleria de Cultura, Educació i Esport, i acudir amb caràcter forçós al concurs, conforme disposa l'article 2, en els seus apartats 2 i 3, del Reial Decret 2112/1998, de 2 d'octubre.  
Quart. Així mateix, de conformitat amb el que preveu l'apartat sisé de la Resolució de 28 de setembre de 2005, de la Direcció General de Personal Docent, per la qual es regula la fase de pràctiques dels aspirants seleccionats en els procediments convocats per Orde de 14 d'abril de 2005, és procedent considerar ajornada la seua incorporació a l'esmentada fase als aspirants que figuren en l'annex II d'esta resolució.  
Cinqué. Contra la present resolució, que posa fi a la via administrativa, d'acord amb el que es preceptua en l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final 2 de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.   
València, 14 de juliol de 2006.. El director general de Personal Docent: José Antonio Rovira Jover.